પણ પત્ની પૂછે કે “હું કેવી લાગુ છું?’ અને જો તમે ભૂલમાં ‘પરિ જેવી લાગે છે’ એવું કહો તો ‘આ પરિ કોણ છે?’ એવાં સવાલો સામે આવશે જ એ જાણજો. એમાં જો પેલીને પોતાને ખબર હોય કે પોતે પરિ જેવી નથી દેખાતી તો તો ખાસ. આમ થવાથી પતિની વિશ્વસનીયતા ખલાસ થઇ જાય છે અને ઉપરથી જુઠ્ઠાનું ઉપનામ પણ મળે છે. આવાં સંજોગોમાં અમારા લખેલાં પત્નીને ખુશ રાખવાના એકસો એક ઉપાયો પૈકીનો એક ઉપાય વાપરી શકાય. જો પત્નીનાં સવાલ ‘હુ કેવી લાગુ છું?’ નો પ્રમાણિકપણે જવાબ આપવો શક્ય ન હોય તો ‘તું આજે કંઇક જુદી જ લાગે છે’ એવું કહી વાત ઉંચી મૂકવી ! ■